Tamién estió una guerra amplament cubierta por os meyos de comunicación, estando asinas a primera guerra a on se feban emisions en dreito d'as accions de guerra, feito que tenió muita importancia en a opinión publica estatounitense, chenerando en a sociedat d'ixe país un activo movimiento pacifista contrario a la partecipación estatounitense en a guerra, dica que en 1973 as tropas estatounitenses rematoron a suya partecipación dreita en as accions melitars, fendo asinas que en 1975 s'esboldregase o rechimen de Vietnam d'o Sud. Istos feitos provocoron una funda impresión en a sociedat estatounitense, estando uno d'os motivos de que o país se replegase enta sí mesmo, reducindo en as siguients anyadas a suya intervención melitar en o exterior d'o país.